钦定古今图书集成/明伦汇编/官常典/第128卷 > 《万历三十三年赠六十五代孙颜引宗翰林院世袭五经博士制》神宗
## 钦定古今图书集成/明伦汇编/官常典/第128卷 > 《万历三十三年赠六十五代孙颜引宗翰林院世袭五经博士制》神宗

制曰：“人臣效职于国，孰不思贻荣于亲，乃有格于制
而弗克伸者。朕曲体至情，不靳移子之贵贵之尔颜
引宗”，乃颜子六十五代孙，今翰林院世袭五经博士
伯贞之父，念承先德，天啬永年，躬弗逮于服勤，庆克
留于昌后，尔子之能守家学，尔可慰于幽矣。兹值覃
恩，特俞尔子之请，移赠尔为修职郎翰林院世袭五
经博士。“服兹纶綍之光，康尔冥漠之志。”